Diari Oficial de la Generalitat Valenciana


Sumari del DOGV 2198, del 02-02-1994 (1994/830426)

ORDRE de 20 de gener de 1994, del Conseller d'Agricultura, Pesca i Alimentació, per la qual es convoca les comunitats de regants perquè formulen peticions o propostes en relació amb la utilització de les aigües per a reg a l'empara del Decret 47/1987, de 13 d'abril, del Consell de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/01/20/(2)/dof/vci/html**

### Dades del document

Número de DOGV
:   2198

Data del DOGV
:   02-02-1994

Secció del DOGV
:   DISPOSICIONS GENERALS

Número del document
:   1994/830426


Data del document
:   20-01-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 20 de gener de 1994, del Conseller d'Agricultura, Pesca i Alimentació, per la qual es convoca les comunitats de regants perquè formulen peticions o propostes en relació amb la utilització de les aigües per a reg, a l'empara del Decret 47/1987, de 13 d'abril, del Consell de la Generalitat Valenciana. [94/0617]  
Davant la necessitat de seguir actuant en els processos de racionalització de les aigües per a reg i de conjugar les possibilitats que se'n deriven amb les necessitats pressupostàries, escau, d'acord amb l'article tercer del títol I del Decret 47/1987, de 13 d'abril, del Consell de la Generalitat Valenciana, convocar públicament les comunitats de regants perquè formulen peticions o propostes en relació amb la utilització de les aigües per a reg.  
Per això, fent ús de les facultats que tinc atribuïdes,  
ORDENE  
Article primer  
Convocar les comunitats de regants perquè puguen formular les peticions que pretenguen en relació amb la utilització de les aigües per a reg, conformement amb el que es disposa en els articles primer, segon i vuitè de la Llei de la Generalitat Valenciana 7/1986, de 22 de desembre, i en l'article tercer del Decret 47/1987, de 13 d'abril, del Consell de la Generalitat Valenciana.  
Article segon  
Les peticions es presentaran en el termini d'un mes a partir de la data de publicació d'aquesta convocatòria, en les direccions territorials de la Conselleria d'Agricultura, Pesca i Alimentació o en qualsevol lloc dels que s'indiquen en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb el model de sol·licitud que figura com a annex a aquesta ordre. Amb aquesta finalitat, s'hi aportarà la documentació complementària que figura en l'annex esmentat.  
L'import de les subvencions imputable a aquest exercici es pagarà a càrrec del capítol VII, secció 12, programa 531.10, línia 7.01, amb una dotació pressupostària màxima de 868.615.315 pessetes, d'acord amb el que es determina en la Llei de Pressupostos de la Generalitat Valenciana. Aquesta quantitat resulta de deduir, de la dotació global assignada per a 1994, els imports de les obligacions contretes en exercicis anteriors corresponents a les obres que pertoca executar en 1994.  
En el supòsit que el conjunt de sol·licituds de subvenció represente una quantitat que supere la dotació pressupostària assignada a aquesta línia, la Conselleria d'Agricultura, Pesca i Alimentació concedirà les subvencions segons l'ordre de preferència següent:  
1. Obres per a l'execució de les quals es va sol·licitar ajuda en l'exercici pressupostari anterior, que no van poder ser ateses a càrrec d'aquest i que signifiquen un estalvi efectiu d'aigua de reg.  
2. Obres compreses en plans d'utilització d'aigua per a reg que aprove el Consell de la Generalitat Valenciana en 1994.  
3. Obres que tinguen com a objectiu la substitució de les actuals conduccions en terra per canals, séquies d'obra o canonades; obres que tinguen per objectiu la reconversió dels sistemes de reg tradicionals en localitzats i que afecten sectors complets de reg; obres de construcció d'embassaments o dipòsits d'aigua la finalitat dels quals siga l'estalvi d'aigua, amb especial aplicació en zones clarament deficitàries en recursos d'aigua per a reg.  
4. Qualsevol altra obra que signifique un estalvi efectiu d'aigua per a reg.  
Les subvencions que es concedesquen a les comunitats de regants seran aprovades pel Conseller d'Agricultura, Pesca i Alimentació i ratificades, si escau, pel Consell de la Generalitat Valenciana, i no podran excedir dels percentatges sobre el cost real de les obres establerts en l'article 20 del Decret 47/1987, de 13 d'abril, del Consell de la Generalitat Valenciana.  
Article tercer  
Conformement amb el que s'estableix en els articles quart i vuitè del Decret 47/1987, les peticions, prèviament estudiades, es classificaran en dos grups: les que necessiten la redacció d'un projecte de pla d'utilització d'aigua per a reg i les que no el necessiten.  
Aquesta classificació donarà lloc, si escau, a les actuacions que s'establixen en els títols II i III del decret esmentat i, per a ambdós casos, quan escaiga, a les determinades en el títol IV.  
Article quart  
Les obres subvencionades podran executar-se, segons les dimensions funcional i econòmica, o dins de l'exercici pressupostari de 1994, o programar-ne l'execució amb caràcter plurianual. En el primer cas, les obres hauran d'estar acabades i l'execució justificada en l'exercici corrent, abans del 10 de novembre de 1994, i en el segon, se subvencionarà, exclusivament, la quantitat corresponent a la inversió efectivament realitzada i justificada en cada any.  
Article cinquè  
Per al pagament de la subvenció, es justificarà la realització de l'obra corresponent per mitjà de l'aportació dels certificats d'obra. Així mateix, també caldrà que el tècnic de l'administració autonòmica designat amb aquesta finalitat informe favorablement sobre l'execució de l'obra i la congruència amb el projecte aprovat.  
Els concessionaris de les subvencions hauran d'acreditar el compliment de les obligacions fiscals i de les que els corresponguen pel que fa a la Seguretat Social.  
DISPOSICIONS FINALS  
Primera  
Es faculta la Direcció General d'Estructures Agràries i Desenvolupament Rural perquè dicte les disposicions que calguen per al desplegament d'aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 20 de gener de 1994  
El Conseller d'Agricultura, Pesca i Alimentació,  
JOSÉ MARíA COLL COMIN  
ANNEX  
Proposta de racionalització d'aigua per a reg  
 (conformement amb el Decret 47/1987, de 13 d'abril,  
 del Consell de la Generalitat Valenciana)  
Denominació del titular: ...  
CIF: ...  
Domicili: ... Municipi: ...  
Comarca: ... Província: ... Telèfon: ...  
Representant: ..., com a ...  
Domicili del representant: ...  
Documentació que s'hi adjunta:  
- Certificat de l'acord de sol·licitud, reflectit en una acta amb l'acord de petició d'ajudes, les facultats de representació i el termini d'execució de les obres.  
- Ordenances o estatuts de la comunitat de regants, en cas de ser la primera sol·licitud d'ajuda.  
- Documentació que acredite el compliment de les obligacions fiscals i front a la Seguretat Social.  
- Entitat bancària, agència, localitat i número de compte (certificat de l'entitat bancària).  
- Còpia del document d'identificació fiscal.  
- Altres (especifiqueu-los).  
- Si escau, documentació, segons el parer del peticionari, que justifique l'estalvi d'aigua de reg, sense minva de la capacitat productiva dels terrenys.  
- Exposició del problema: situació actual, agricultors i superfície afectada, etc.  
- Solucions proposades pel peticionari: objectius proposats, estalvi d'aigua estimat, etc.  
- Cost aproximat de les obres i calendari previst d'execució, per anualitats, segons el peticionari.  
..., ... d ... de 19...  
CONSELLERIA D'AGRICULTURA,   
PESCA I ALIMENTACIó


Còpia Permalink ELI